Babelscape/SREDFM huggingface dataset:
Έιντριεν Μπρόντι

O Έιντριεν Μπρόντι ("Adrien Brody", 14 Απριλίου 1973) είναι Αμερικανός ηθοποιός. Έλαβε παγκόσμια αναγνώριση με τον πρωταγωνιστικό του ρόλο στην ταινία "Ο Πιανίστας (ταινία)" (The Pianist, 2002) του Ρόμαν Πολάνσκι. Για την ερμηνεία του βραβεύτηκε με το Όσκαρ Α' Ανδρικού Ρόλου στην ηλικία των 29 ετών, τον μόνο ηθοποιό κάτω των 30 που το καταφέρνει. Ο Μπρόντι είναι επίσης ο μοναδικός Αμερικάνος ηθοποιός που έχει λάβει το γαλλικό βραβείο Σεζάρ. Έχει επίσης συμμετάσχει στις ταινίες "Κινγκ Κονγκ" (King Kong, 2005) "Μεσάνυχτα στο Παρίσι" (Midnight in Paris, 2011) και "Ξενοδοχείο Grand Budapest" (The Grand Budapest Hotel, 2014) Στην τηλεόραση, έχει συμμετάσχει και στην τηλεοπτική σειρά Peaky Blinders.
Μελίσα Λίο

H Μελίσα Λίο ("Melissa Chessington Leo", 14 Σεπτεμβρίου 1960) είναι Αμερικανίδα ηθοποιός. Αφού εμφανίστηκε σε αρκετές τηλεοπτικές σειρές και ταινίες τη δεκαετία του '80, ξεχώρισε το 1993 ως Ντετέκτιβ Κέι Χάουαρντ στην τηλεοπτική σειρά "Homicide: Life on the Street", ένα ρόλο που υποδύθηκε από το 1993 μέχρι το 1997. Ο κινηματογραφικός ρόλος που την έκανε να ξεχωρίσει ήταν το 2003 στην ταινία "21 Γραμμάρια" (21 Grams, 2003).

Αφού ακολούθησαν αρκετές ακόμα ταινίες, η Λίο έλαβε κριτική αποδοχή και εθνική προσοχή το 2008 στην ταινία "Παγωμένο Ποτάμι" (Frozen River) λαμβάνοντας υποψηφιότητα για Όσκαρ Α' Γυναικείου Ρόλου. Η Λίο έλαβε επίσης πολλά βραβεία για το ρόλο της στην ταινία "The Fighter" (2010), όπως τη Χρυσή Σφαίρα, το Screen Actors Guild Award και το Όσκαρ Β' Γυναικείου Ρόλου.

Η Λίο πρωταγωνιστεί ως βασικό μέλος του καστ στην τηλεοπτική σειρά "Treme" στο HBO.
Το Ποτάμι

Το Ποτάμι ήταν ελληνικό πολιτικό κόμμα του κέντρου και της κεντροαριστεράς, ενώ είχε χαρακτηριστεί και ως κόμμα με ασαφές πολιτικό στίγμα. Ιδρύθηκε το 2014 από τον δημοσιογράφο Σταύρο Θεοδωράκη. Τον Νοέμβριο του 2019 το κόμμα ανέστειλε τη λειτουργία του.
Κάθριν Ζέτα-Τζόουνς

H Κάθριν Ζέτα-Τζόουνς ("Catherine Zeta-Jones", 25 Σεπτεμβρίου 1969) είναι ηθοποιός από την Ουαλία. Ξεκίνησε την καριέρα της στο θέατρο από μικρή ηλικία. Αφού πρωταγωνίστησε σε αρκετές βρετανικές και αμερικανικές τηλεταινίες και έπαιξε μικρούς ρόλους σε ταινίες, εμφανίστηκε στην τηλεοπτική σειρά "The Darling Buds of May" από το 1991 μέχρι το 1993. Ήρθε στο προσκήνιο με ρόλους σε χολιγουντιανές ταινίες όπως την περιπετειώδη ταινία "Η Μάσκα του Ζορό" (The Mask of Zorro, 1998) και το θρίλερ "Διπλή Παγίδα" (Entrapment, 1999). Ο ρόλος που την έκανε να ξεχωρίσει ήταν αυτός στο "Traffic" (2000), για τον οποίο έλαβε την πρώτη της υποψηφιότητα για Χρυσή Σφαίρα.

Η Ζέτα-Τζόουνς αργότερα πρωταγωνίστησε ως Βίλμα Κέλι στην κινηματογραφική μεταφορά του μιούζικαλ "Σικάγο" (Chicago, 2002), μια κριτική και εμπορική επιτυχία, για την οποία βραβεύτηκε με Όσκαρ Β' Γυναικείου Ρόλου, BAFTA, Screen Actors Guild Award και έλαβε υποψηφιότητα για Χρυσή Σφαίρα. Αργότερα εμφανίστηκε στη ρομαντική κωμωδία "Αβάσταχτη Γοητεία" (Intolerable Cruelty, 2003) και στην κωμωδία "Η Συμμορία των Δώδεκα" (Ocean's Twelve, 2004). Επίσης πρωταγωνίστησε στη συνέχεια της ταινίας του 1998 "Ο Θρύλος του Ζορό" (The Legend of Zorro, 2005), στο βιογραφικό ρομαντικό θρίλερ "Αψηφώντας το Θάνατο" (Death Defying Acts, 2008) και στο ψυχολογικό θρίλερ "Παρενέργειες" (Side Effects, 2013).

Το 2010 κέρδισε το Tony Καλύτερης Ηθοποιού σε Μιούζικαλ για το ρόλο της ως Ντέζιρι στο "A Little Night Music".

Είναι παντρεμένη με τον Μάικλ Ντάγκλας από το έτος 2000 και μαζί έχουν αποκτήσει δυο παιδιά.
Άντι Φρέιζερ

Ο Άντι Φρέιζερ ("Andrew McLan "Andy" Fraser", 3 Ιουλίου 1952 - 16 Μαρτίου 2015) ήταν Άγγλος μπασίστας, γνωστός ως μέλος του hard rock συγκροτήματος Free.
The Greater of Two Evils

Το The Greater of Two Evils είναι στούντιο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε το Νοέμβριο του 2004 μέσω της δισκογραφικής εταιρείας "Nuclear Blast". Το άλμπουμ περιέχει επανεκτελέσεις τραγουδιών από τους πέντε πρώτους δίσκους των Anthrax, οι οποίοι είχαν αρχικά ηχογραφηθεί με τον Νιλ Τάρμπιν και τον Τζόι Μπελαντόνα στα φωνητικά.

Η ηχογράφηση του συγκεκριμένου άλμπουμ έγινε μέσα σε δύο ημέρες, με το συγκρότημα να παίζει ζωντανά στο στούντιο. Αυτή ήταν η τελευταία κυκλοφορία των Anthrax με τον τραγουδιστή Τζον Μπους, πριν την επιστροφή του Μπελαντόνα στο μικρόφωνο του συγκροτήματος.

Η αρχική ονομασία του άλμπουμ ήταν "Metallum Maximum Aeturnum".
Γασκώνη

μικρογραφία|Χάρτης της ΝΔ Γαλλίας όπου με πράσινο εμφαίνεται χονδρικά η περιοχή της Γασκώνης.
Η Γασκώνη (γαλ. Gascogne [ɡaskɔɲ]; γασκωνικά: Gasconha [ɡasˈkuɲɔ]) είναι ιστορική περιοχή της ΝΔ Γαλλίας, η οποία αποτελούσε προ της Γαλλικής Επανάστασης μέρος της Επαρχίας Γκυγιένης και Γασκώνης. Οι δύο περιοχές είχαν ανέκαθεν ασαφή όρια, ωστόσο χονδρικά πλαισιώνονται νότια από τα Πυρηναία όρη και βόρεια από τον ποταμό Γαρούνα. Στη σημερινή εποχή η Γασκώνη αποτελεί περιοχή των περιφερειών Ακουιτανίας και Μέσων Πυρηναίων ("Midi-Pyrénées") με κύρια πόλη το Μπορντώ.

Κατά το παρελθόν η Γασκώνη κατοικούνταν από πληθυσμούς βασκικής εθνικότητας, η γλώσσα των οποίων έμοιαζε με τη βασκική. Η δε λέξη Γασκώνη προέρχεται από την ίδια ρίζα με αυτήν της Βασκονίας. Η γασκωνική γλώσσα ομιλούνταν μέχρι τα τέλη του 19ου αιώνα. Σήμερα κατατάσσεται ως διάλεκτος της οξιτανικής γλώσσας.

Σημείο αναφοράς της περιοχής θεωρείται το πρόσωπο του Κόμη ντ' Αρτανιάν, βάσει του οποίου ο Αλέξανδρος Δουμάς έπλασε τον ομώνυμο χαρακτήρα στο έργο "Οι Τρεις Σωματοφύλακες". Η Γασκώνη θεωρείται επίσης γενέτειρα του Συρανό ντε Μπερζεράκ (αν και ο πραγματικός είχε παριζιάνικη καταγωγή), καθώς επίσης και του Ερρίκου Γ΄ της Ναβάρρας, ο οποίος αργότερα στέφθηκε βασιλιάς της Γαλλίας ως Ερρίκος Δ΄.

Πέρα από τις ιστορικές και φιλολογικές αναφορές η Γασκώνη φημίζεται για τους χαλαρούς ρυθμούς της καθημερινότητάς της, τη γαστρονομική της παράδοση (θεωρείται πατρίδα του φουά γκρα και του κονιάκ "Αρμανιάκ"), τα γραφικά μεσαιωνικά χωριά και κωμοπόλεις, αλλά και το εύκρατο μεσογειακό κλίμα που προσελκύει κάθε χρόνο σημαντικό αριθμό επισκεπτών.
Gravity Falls

Το Ο Μυστικός Κόσμος του Gravity Falls (ή "ο μυστήριος κόσμος του Γκράβιτι Φολς)" είναι αμερικανική τηλεοπτική σειρά κινουμένων σχεδίων που παράγεται από την Disney Television Animation για το Disney Channel. Η σειρά δημιουργήθηκε από τον Άλεξ Χερς, συγγραφέα των "The Marvelous Misadventures of Flapjack" και "Fish Hooks". Το πρώτο επεισόδιο προβλήθηκε ως προεπισκόπηση στις 15 Ιουνίου 2012 και η σειρά έκανε το ντεμπούτο της επίσημα στις 29 Ιουνίου του 2012. Στις 29 Ιουλίου το 2013, ανανεώθηκε επίσημα για δεύτερη σεζόν από το Disney Channel.
Λευτέρης Χρυσιώτης

Ο Λευτέρης Χρυσιώτης (πραγματικό όνομα Σπύρος Τσιλιγιάννης, 1910-1947) ήταν Έλληνας κομμουνιστής, αντιστασιακός, καπετάνιος του ΕΛΑΣ καθώς και του ΔΣΕ κατά τον Εμφύλιο Πόλεμο.
Μάχη του Φορτ Σάμτερ

Μάχη του Φορτ Σάμτερ ("Battle of Fort Sumter") (12-14 Απριλίου 1861) ονομάζεται ο βομβαρδισμός και η παράδοση του Φρουρίου Σάμτερ κοντά στο Τσάρλεστον (Νότια Καρολίνα), και θεωρείται ως η εναρκτήρια εχθροπραξία του Αμερικανικόυ Εμφύλιου Πολέμου.

Μετά τις ανακηρύξεις απόσχισης από επτά νότιες πολιτείες η πολιτεία της Νότιας Καρολίνας απαίτησε την απομάκρυνση του στρατού της Ένωσης από τις εγκαταστάσεις στο λιμάνι του Τσάρλεστον. Στις 26 Δεκεμβρίου 1860 ο ταγματάρχης Ρόμπερντ Άντερσον μετακίνησε κρυφά μία μικρή ομάδα αντρών από το φρούριο Μάλτρι στα νησιά του Σάλλιβαν στο Φρούριο Σάμτερ, ένα σημαντικό φρούριο που έλεγχε την είσοδο για το λιμάνι του Τσάρλεστον. Μία προσπάθεια από τον πρόεδρο των ΗΠΑ Τζέιμς Μπιουκάναν να ενισχύσει τον Άντερσον, χρησιμοποιώντας το εμπορικό πλοίο «Το αστέρι της Δύσης», απέτυχε καθώς αυτό πυρπολήθηκε από πυροβολαρχία εκ των ακτών στις 9 Ιανουαρίου 1861. Αργότερα οι τοπικές αρχές της Νότιας Καρολίνας κατέλαβαν όλες τις ομοσπονδιακές ιδιοκτησίες στην περιοχή του Τσάρλεστον εκτός του φρουρίου Σάμτερ.

Τους πρώτους μήνες του 1861 η κατάσταση στο φρούριο Σάμτερ έμοιαζε όλο και περισσότερο με πολιορκία. Τον Μάρτιο ο Π. Τζ .Τ. Μπέριγκαρντ ο πρώτος γενικός στρατηγός των προσφάτως δημιουργημένων Συνομόσπονδων Πολιτειών της Αμερικής ανέλαβε την ενίσχυση των πυροβολικών γύρω από το λιμάνι του Τσάρλεστον που στόχευαν το φρούριο Σάμτερ. Η κατάσταση του Άντερσον και των ανδρών του στο φρούριο ήταν απελπιστική λόγω έλλειψης ανδρών, τροφίμων και προμηθειών. Ο ανεφοδιασμός του φρουρίου ήταν η πρώτη ένδειξη κρίσης του προέδρου Αβραάμ Λίνκολν. Ο πρόεδρος ενημέρωσε τον κυβερνήτη της Νότιας Καρολίνας Φράνσις Πίκενς (Francis Pickens) ότι θα έστελνε πλοία με εφόδια γεγονός που οδήγησε στο εξής τελεσίγραφο από τη Συνομοσπονδία: "εγκαταλείψτε το φρούριο αμέσως". Ο Άντερσον αρνήθηκε να παραδοθεί. Έτσι στις 12 Απριλίου η Συνομοσπονδία βομβάρδισε με πυροβολικά το φρούριο περικυκλώνοντας το λιμάνι. Παρόλο που η φρουρά της Ένωσης ανταπέδωσε πυρ ξέμεινε από όπλα και έτσι σε 34 ώρες ο Άντερσον συμφώνησε να εκκενώσει το φρούριο. Δεν υπήρχαν νεκροί στο τέλος της σύγκρουσης.

Μετά τη μάχη υπήρχε υποστήριξη και από τον Βορρά αλλά και τον Νότο για επιπλέον πολεμική δράση. Η άμεση έκκληση του Λίνκολν να συγκεντρωθούν 75.000 εθελοντές για να καταπνίξουν την επανάσταση οδήγησε στην απόσχιση άλλων τεσσάρων πολιτειών από την Ένωση και ένταξη τους στην Συνομοσπονδία. Ο εμφύλιος πόλεμος είχε μόλις ξεκινήσει.
Τονγκσίνγκ Ταμαβόνγκ

Ο Τονγκσίνγκ Ταμαβόνγκ (στα λαοτιανά: ທອງ ສິງ ທໍາ ມະ ວົງ, 12 Απριλίου 1944-) είναι πολιτικός από το Λάος, πρωθυπουργός της χώρας από τον Δεκέμβριο του 2010 ως τον Απρίλιο του 2016. Είναι μέλος του Επαναστατικού Λαϊκού Κόμματος (LPRP) και είναι μέλος του Πολιτικού Γραφείου LPRP από το 1991. Υπηρετεί σήμερα στην Εθνοσυνέλευση του Λάος, που αντιπροσωπεύει την Λουάνγκ Πραμπάνγκ στην 6η εκλογική περιφέρεια και ήταν ο Πρόεδρος της Εθνοσυνέλευσης από το 2006 ως το 2010.
Αντρές Εσκομπάρ

Ο Αντρές Εσκομπάρ ("Andrés Escobar Saldarriaga", 13 Μαρτίου 1967 – 2 Ιουλίου 1994) ήταν διεθνής Κολομβιανός ποδοσφαιριστής ο οποίος αγωνιζόταν στη θέση του αμυντικού. Ο Εσκομπάρ δολοφονήθηκε ύστερα από τη συμμετοχή του στο Μουντιάλ του 1994. Πιστεύεται πως η δολοφονία του υπήρξε εκδίκηση για την απώλεια κερδών από στοιχηματικές δραστηριότητες ισχυρών καρτέλ της χώρας, καθώς θεωρήθηκε υπεύθυνος για τον αποκλεισμό της Κολομβίας από την φάση των 16.
Ατλάντικ Σίτι

Το Ατλάντικ Σίτι (ή Σίτυ) (αγγλικά: "Atlantic City", κυριολεκτικά «Πόλη του Ατλαντικού») είναι σημαντικό παραθαλάσσιο τουριστικό θέρετρο στις βορειοανατολικές Ηνωμένες Πολιτείες, στην πολιτεία του Νιου Τζέρσεϊ. Σύμφωνα με την απογραφή του 2010, το Ατλάντικ Σίτι έχει 39.558 κατοίκους, ελαφρώς λιγότερους απ'ότι το 2000. Στην μητροπολιτική περιοχή της πόλης (μητροπολιτική περιοχή Ατλάντικ Σίτι-Χαμμόντον) 274.549 κατοίκους. Η πόλη βρίσκεται στο νησί Άμπσεκον, το οποίο είναι παράλληλο με τις ακτές του Νιου Τζέρσεϊ στον Ατλαντικό. Η πόλη είναι διάσημη για τα καζίνο, την προκυμαία και τις παραλίες της, καθώς ως έδρα των καλλιστείων Miss America.
Μαργαρίτα της Νορβηγίας

Η Μαργαρίτα της Νορβηγίας (Γαελικά: "Mairead" ή "Maighread", 9 Απριλίου 1283 - 26 Σεπτεμβρίου 1290) πριγκίπισσα της Νορβηγίας και βασίλισσα της Σκωτίας (1286 - 1290) ήταν κόρη του Έρικ Β΄ της Νορβηγίας και της Μαργαρίτας της Σκωτίας διαδέχθηκε τον παππού της Αλέξανδρο Γ΄ της Σκωτίας.
Η Μαργαρίτα γεννήθηκε στο Τένσμπεργκ και η μητέρα της πέθανε στην γέννα. Ο πρόωρος θάνατος της στις Ορκάδες ενώ ταξίδευσε για την Σκωτία έφερε την έκρηξη των "Πολέμων της Σκωτσέζικης Ανεξαρτησίας".
The Ultimate Sin

The Ultimate Sin είναι ο τίτλος του τέταρτου στούντιο δίσκου του βρετανού χέβι μέταλ τραγουδιστή Ozzy Osbourne. Ο δίσκος ηχογραφήθηκε το 1985 και κυκλοφόρησε τον Φεβρουάριο του 1986.
Έλενα Μπόναμ Κάρτερ

H Έλενα Μπόναμ Κάρτερ ("Helena Bonham Carter", 26 Μαΐου 1966) είναι Αγγλίδα ηθοποιός. Έκανε το υποκριτικό της ντεμπούτο στην τηλεταινία "A Pattern of Roses" και το κινηματογραφικό της ντεμπούτο στο "Lady Jane" (1986). Είναι γνωστή για τους ρόλους της στις ταινίες "Δωμάτιο με Θέα" (A Room with a View, 1986), "Επιστροφή στο Χάουαρντς Εντ (Howards End, 1992)", "Fight Club" (1999) και ως Μπελατρίξ Λεστρέιντζ στη σειρά ταινών "Χάρι Πότερ" (Harry Potter). Συχνά συνεργάζεται με τον σύντροφό της στη ζωή, τον σκηνοθέτη Τιμ Μπάρτον σε ταινίες όπως "Ο Πλανήτης των Πιθήκων" (Planet of the Apes, 2001), "Big Fish: Απίθανες Ιστορίες" (Big Fish, 2003), "Η Νεκρή Νύφη" (Corpse Bride, 2005), "Ο Τσάρλι και το Εργοστάσιο Σοκολάτας" (Charlie and the Chocolate Factory, 2005), "Sweeney Todd: Ο Φονικός Κουρέας της Οδού Φλιτ" (Sweeney Todd: The Demon Barber of Fleet Street, 2007), "Η Αλίκη στη Χώρα των Θαυμάτων" (Alice in Wonderland, 2010) και "Dark Shadows" (2012) . Το 2012 εμφανίστηκε στις ταινίες "Μεγάλες Προσδοκίες" (Great Expectations) και "Οι Άθλιοι" (Les Misérables). Εμφανίζεται επίσης το 2015 στην ταινία Σταχτοπούτα (Cinderella). 

Έχει δύο υποψηφιότητες για Όσκαρ για τις ερμηνείες της στις ταινίες "Τα Φτερά της Αγάπης" (The Wings of the Dove, 1997) και "Ο Λόγος του Βασιλιά" (The King's Speech, 2010) και επτά υποψηφιότητες για Χρυσή Σφαίρα. Έχει βραβευτεί με Emmy Καλύτερης Ηθοποιού, με BAFTA και με Screen Actors Guild Award.
Ουζούν Κιοπρού

Το Ουζούν Κιοπρού (τουρκικά: "Uzunköprü", κυριολεκτικά "Μακρά Γέφυρα"), γνωστό στα Ελληνικά και ως Μακρά Γέφυρα, είναι πόλη και περιφέρεια στην επαρχία Εντίρνε, στην Τουρκία. Η περιφέρεια σύμφωνα με την απογραφή του 2012 έχει 66.061 κατοίκους, από τους οποίους οι 40.343 κατοικούν στην πόλη Ουζούν Κιοπρού. Στη περιφέρεια βρίσκεται συνοριακό φυλάκιο με την Ελλάδα. Η πόλη βρίσκεται πάνω στο σιδηρόδρομο που ενώνει την Κωνσταντινούπολη με την Ευρώπη.

Το όνομά της η πόλη το πήρε από την γέφυρα Ουζούν Κιοπρού, η οποία κατασκευάστηκε την περίοδο 1426-1443. Ο κύριος αρχιτέκτονας ήταν ο Μουσλιχιντίν, ο οποίος εργαζόταν στις τάξεις του Οθωμανού Σουλτάνου Μουράτ Β΄. Η γέφυρα έχει 174 τόξα και μήκος 1.330 μέτρα. Οι εργάτες της γέφυρας ήταν οι πρώτοι κάτοικοι της πόλης. Η γέφυρα διασχίζει τον Εργίνη και είναι τόσο μακριά επειδή έπρεπε να διασχίσει και μια έκταση βάλτων.
Κοτσί

Το Κοτσί (αγγλικά: "Kochi", παλαιότερα "Cochin") είναι μεγάλο λιμάνι και πόλη στη νοτιοδυτική Ινδία, στις ακτές της αραβικής θάλασσας. Είναι η μεγαλύτερη πόλη στην πολιτεία Κεράλα. Η πόλη το 2011 είχε 601.574 κατοίκους, ενώ η μητροπολιτική περιοχή της πόλης έχει 2,1 εκατομμύρια κατοίκους και είναι η πολυπληθέστερη στην πολιτεία. Η πόλη εκτείνεται σε μήκος 48 χιλιομέτρων κατά μήκος της ακτογραμμής της Ινδίας.
Ωρίων ο Θηβαίος

Ο Ωρίων από την Αίγυπτο, ήταν γραμματικός του 2ου αιώνα ο οποίος συνέθεσε ανθολόγιο κειμένων αρχαίων συγγραφέων, θραύσματα του οποίου διασώθηκαν σε χειρόγραφο του 12ου ή της αρχής του 13ου αιώνα το οποίο βρίσκεται στην Αυστριακή Εθνική Βιβλιοθήκη το οποίο αποδίδεται στον Ωρίωνα, γραμματικό Καισαρείας. Πληροφορίες για τον Ωρίωνα προέρχονται από το λεξικό του Σουίδα του 11ου αιώνα όπου αναφέρονται δυο πρόσωπα, ο Ωρίων ο Αλεξανδρεύς (δείχνοντας ότι έδρασε τον 2ο αιώνα) και ο Ωρίων ο Θηβαίος (δείχνοντας ότι συνέγραψε τον 5ο αιώνα). Αναφέρεται ότι μετά τη δημοσίευση του Wendel του 1942 (RE XVIII, 1), έγινε αποδεκτό ότι πρόκειται για το ίδιο πρόσωπο, όπου γίνεται σύγχυση με γραμματικό του 5ου αιώνα οικογένειας ιερέων από τις Θήβες της Αιγύπτου ο οποίος αναφέρεται αλλού ανάμεσα στους δασκάλους του Πρόκλου.
Nissan Juke

Το Nissan Juke είναι ένα μικρομεσαίο αυτοκίνητο SUV (Sport Utility Vehicle) που κατασκευάζεται από την ιαπωνική αυτοκινητοβιομηχανία Nissan, από τον Ιούνιο του 2010 έως σήμερα, σε 2 γενιές. Η δεύτερη γενιά του, παράγεται από τον Σεπτέμβριο του 2019. Στην ιαπωνική γλώσσα, το μοντέλο γράφεται 日産・ジューク και προφέρεται Nissan Jūku.
Wolfsangel

Το Wolfsangel (ελληνικά: «λυκάγκιστρο» ή «αγκίστρι του λύκου» ή «λυκοπαγίδα» (όμως ο όρος λυκοπαγίδα αποτελεί υπερώνυμο), προφέρεται: "Βόλφσανγκελ") είναι ένα ρουνικό σύμβολο. Το σύμβολο ꖦ της γλώσσας Βάι της Σιέρρα Λεόνε ταυτίζεται γραφικά με μία απ' τις παραλλαγές του λυκάγκιστρου. Τα πρώτα λυκάγκιστρα ήταν κανονικές παγίδες λύκου· ο χαρακτήρας προέκυψε μεταγενέστερα.

Στη Ναζιστική Γερμανία το Wolfsangel χρησιμοποιήθηκε ως σύμβολο της παραστρατιωτικής οργάνωσης «Werwolf», που συγκρότησε το 1944 ο αρχηγός των SS, Χάινριχ Χίμλερ. Το ίδιο σύμβολο έφερε και η 4η Μηχανοκίνητη Μεραρχία SS "Polizei", που στάλθηκε στην Ελλάδα το 1943 για να πολεμήσει την εθνική Αντίσταση και διέπραξε τις σφαγές στην Κλεισούρα και στο Δίστομο, όπως και η 2η Τεθωρακισμένη Μεραρχία SS "Das Reich", που έκανε σφαγές στη Γαλλία.

Η χρήση του συμβόλου αυτού και η νεοναζιστική οργάνωση που το χρησιμοποιούσε, η VSBD/PdA, τέθηκαν εκτός νόμου στη Γερμανία το 1982, καθώς θεωρήθηκε ισοδύναμο της σβάστικας.

Οι ρούνοι χρησιμοποιούνται ως σύμβολα από νεοναζιστικά κινήματα σε όλο τον κόσμο και το Wolfsangel χρησιμοποιείται από τη νεοναζιστική αμερικανική οργάνωση «Aryan Nations».

Στην Ελλάδα το Wolfsangel έχει χρησιμοποιηθεί από τη Χρυσή Αυγή στο εξώφυλλο του περιοδικου της οργάνωσης τη δεκαετία του 1980, στο καταστατικό της του 1987 και στο πρώτο συνέδριό της το 1990. Όταν ο αρχηγός της Νίκος Μιχαλολιάκος είχε ερωτηθεί σχετικά είχε απαντήσει ότι πρόκειται για «το αρχαίο "Ξ" της γραμμικής Β΄».
Κίουι

Το Κίουι ή Κίβι ("Απτέρυξ") είναι ένα πουλί που συναντάται μόνο στην Νέα Ζηλανδία και δεν μπορεί να πετάξει. Είναι το μόνο γένος της οικογένειας των Απτερυγιδών ("Apterygidae") και της τάξεως των Απτερυγομόρφων. Η οικογένεια περιλαμβάνει πέντε ενδημικά είδη, όλα απειλούμενα με εξαφάνιση.

Το κίουι είναι μοναδικό πτηνό, ένα από τα αρχαιότερα στον κόσμο. Εξελίχθηκε σε ένα περιβάλλον χωρίς θηλαστικά, αλλά έχει αναπτύξει μερικά χαρακτηριστικά γνωρίσματά τους. 

Τα διάφορα είδη διαφέρουν σε μεγάλο βαθμό στη βιολογία τους. Το μήκος τους κυμαίνεται από 35 έως 65 εκατοστο και το ύψος από τα 25 μέχρι 50 εκατοστά ενώ το σωματικό βάρος από ένα έως πέντε κιλά, ανάλογα πάντα με το είδος. Τα θηλυκά είναι ελαφρώς μεγαλύτερα από τα αρσενικά και έχουν 10 με 20% μεγαλύτερο βάρος.
Ελιά - Δημοκρατική Παράταξη

Η Ελιά - Δημοκρατική Παράταξη, ήταν συνασπισμός πολιτικών κομμάτων της Κεντροαριστεράς, με σκοπό τη συμμετοχή στις ευρωεκλογές και στις αυτοδιοικητικές εκλογές του 2014.

Το κόμμα στις Ευρωεκλογές του 2014 κατέβαινε με την υποστήριξη του Ευρωπαϊκού Σοσιαλιστικού Κόμματος.

Επικεφαλής του κόμματος διετέλεσαν οι Πρόεδροι του ΠΑΣΟΚ Ευάγγελος Βενιζέλος (2014 - 2015) και Φώφη Γεννηματά (2015 - 2019).
Άγιος Σεβαστιανός

Ο Άγιος Σεβαστιανός είναι χριστιανός άγιος και μάρτυρας. Λέγεται ότι θανατώθηκε κατά τη διάρκεια του διωγμού των Χριστιανών που έκανε ο Ρωμαίος αυτοκράτορας Διοκλητιανός. Συχνά, απεικονίζεται στην τέχνη και τη λογοτεχνία δεμένος σε ένα δέντρο και καρφωμένος με βέλη. Αυτή είναι η πιο κοινή καλλιτεχνική απεικόνιση του αγίου. Ωστόσο, σύμφωνα με έναν θρύλο, ο ίδιος διασώθηκε και θεραπεύθηκε από την Ειρήνη της Ρώμης. Λίγο αργότερα επέκρινε το πρόσωπο του Διοκλητιανού και ως εκ τούτου χτυπήθηκε με ρόπαλα μέχρι θανάτου. Τιμάται στην Καθολική και στην Ορθόδοξη Εκκλησία.

Οι λεπτομέρειες του μαρτυρίου του Αγίου Σεβαστιανού πρώτη φορά ειπώθηκαν τον 4ο αιώνα από τον επίσκοπο Αμβρόσιος Μεδιολάνων, στο κήρυγμά του (αριθμός 22) στον Ψαλμό 118. Ο Αμβρόσιος δήλωσε ότι ο Σεβαστιανός ήρθε από το Μιλάνο και ότι είχε ήδη τιμηθεί εκεί εκείνη τη στιγμή. Θεωρείται ως άγιος των ανδρών, ειδικότερα των στρατιωτών και των αθλητών, που φορούν συχνά μετάλλιο του ως ευσεβής. Είναι κοινώς γνωστός ως «Πολιούχος των Αθλημάτων».
Μπαχτσισαράι

Το Μπακτσίσαραϊ ή Μπαχτσισαράι (ουκρανικά και ρωσικά: "Бахчисарай", κριμαϊκά: "Bağçasaray") είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 33 χιλιόμετρα νότια της πρωτεύουσας της Κριμαίας, Συμφερόπολης και ήταν η πρωτεύουσα του Χανάτου της Κριμαίας από το 1532 έως το 1783. Το σημαντικότερο αξιοθέατο της πόλης είναι το παλάτι των Χαν, "Χανσαράι", το μόνο σωζόμενο παλάτι του Χανάτου της Κριμαίας, το οποίο σήμερα λειτουργεί ως μουσείο.
Ρέτζο νελλ’Εμίλια

Η Ρέτζο νελλ’Εμίλια (ιταλικά: Reggio nell'Emilia), γνωστή και ως Ρέτζο-Εμίλια ή Ρέτζο της Εμιλίας, ενώ το Reggio αποδίδεται στα ελληνικά και ως Ρέτζιο, είναι πόλη στην περιφέρεια Εμίλια-Ρομάνια, Ιταλία και είναι ο κύριος δήμος της επαρχίας Ρέτζο-Εμίλια. Σύμφωνα με υπολογισμούς του 2014, η Ρέτζο νελλ’ Εμίλια έχει 171.881 κατοίκους. Οι κάτοικοί της την αναφέρουν απλώς ως Ρέτζο. Η πόλη είναι κτισμένη στη πεδιάδα του Πάδου, σε υψόμετρο 58 μέτρων.

Η πόλη ιδρύθηκε κατά τους Ρωμαϊκούς χρόνους από τον Μάρκο Αιμίλιο Λέπιδο στη Βία Αιμιλία, ανάμεσα στο Ρίμινι και την Πλακεντία (Πιατσέντζα). Η πόλη στους ρωμαϊκούς ήταν στρατώνας. Το 476 το Ρέτζο βρέθηκε υπό την εξουσία του Οδόακρου και στην συνέχεια των Οστρογότθων, των Βυζαντινών, των Λομβαρδών και το 773 κατακτήθηκε από τον Καρλομάγνο. Η πόλη άρχισε να ακμάζει τον 11ο αιώνα. Κατά τη διάρκεια της Αναγέννησης στην πόλη άνθισαν οι τέχνες και κατασκευάστηκαν παλάτια και εκκλησίες. Το 1452 έγινε πρωτεύουσα του Δουκάτου του Ρέτζο, το οποίο με τη σειρά του ανήκε στο Δουκάτο της Μόντενα και του Ρέτζο. Το 1797, όταν η πόλη κατακτήθηκε από τους Γάλλους, ζητήθηκε από τους κατοίκους να υιοθετήσουν την σημαία της Ιταλίας (με το πράσινο, λευκό και κόκκινο χρώμα). Μετά το 1815 το Δουκάτο επανιδρύθηκε και τελικά έγινε μέρος της Ιταλίας το 1860.

Στα χωριά κοντά στην πόλη εφαρμόστηκε μετά τον Β΄ΠΠ το εκπαιδευτικό πρόγραμμα Ρέτζιο Εμίλια για την προσχολική αγωγή. Από την περιοχή της πόλης προέρχεται το τυρί παρμεζάνα (παρμιτζιάνο-ρετζιάνο).
Κέιλας Πραγκ

Ο Κέιλας Πραγκ (Rajkeswur Purryag , γνωστός ως Kailash Purryag, προφορά: , γενν. στο Καμ Φουκερέ του Μαυρίκιου, στις 12 Δεκεμβρίου 1947) είναι ο 5ος Πρόεδρος και ο αρχηγός των Ενόπλων Δυνάμεων του Μαυρίκιου από τις 21 Ιουλίου 2012, οπότε εξελέγη από το Κοινοβούλιο, ως τις 29 Μαΐου 2015. Προτού γίνει πρόεδρος, υπηρέτησε ως βουλευτής, υπουργός και ως πρόεδρος του Κοινοβουλίου.Η καταγωγή του είναι ινδική. Από το 1973 είναι μέλος του Εργατικού Κόμματος. Είναι τιμημένος με το Τάγμα του Αστέρα και του Κλειδιού του Ινδικού Ωκεανού και το 2013 τιμήθηκε με το ανώτατο βραβείο για τους Ινδούς του εξωτερικού, το βραβείο Pravasi Bharatiya Samman.
Χριστόφορος Τσαντούλας

Ο Χριστόφορος Τσαντούλας του Δημητρίου (Καμαρίνα Πρέβεζας, 1906 - Αθήνα, 6 Δεκεμβρίου 1992) ήταν Έλληνας γιατρός και πολιτικός. Υπηρέτησε ως βουλευτής Πρέβεζας από το 1961 έως το 1967 και από το 1974 έως το 1977.
Μονίκ Οχσάν Μπελεπό

Η Μονίκ Οχσάν Μπελεπό ( Agnès Monique Ohsan Bellepeau, γενν. το 1942) είναι πρώην δημοσιογράφος και πολιτικός από το Μαυρίκιο . Υπηρέτησε ως Αντιπρόεδρος του Μαυρίκιου από τις 12 Νοεμβρίου 2010 ως τις 3 Απριλίου 2016. Ως αντιπρόεδρος, ήταν προσωρινά πρόεδρος από τις 31 Μαρτίου 2012 ως τις 21 Ιουλίου 2012 και ξανά από τις 29 Μαΐου 2015 ως τις 5 Ιουνίου του ίδιου χρόνου. Σύζυγός της ήταν ο επιχειρηματίας Ιβ Ζοζέφ Μπελεπό. Είναι τιμημένη με το Τάγμα του Αστέρα και του Κλειδιού του Ινδικού Ωκεανού.
Λίμνη Ρινίουε

Η Λίμνη Ρινίουε (ισπανικά: " Lago Riñihue", : [riˈɲiwe]) είναι μια λίμνη παγετώδους προέλευσης στην ανατολική επαρχία Βαλδίβια, νότια Χιλή. Περιβάλλεται από διάφορα βουνά. Η ανατολική πλευρά δέχεται τα νερά της Λίμνης Πανγκιπούγι από τον Ποταμό Ένκο, ο κύριος συνεισφέρων της. Είναι η τελευταία της αλυσίδας των Επτά λιμνών. Στη δύση κόβεται σε δύο σκέλη από το Όρος Τραλκάν, και στην ανατολική πλευρά βρίσκεται το ηφαίστειο Μότσο-Τσοσουένκο. Στο νότο η λίμνη περιβάλλεται από τα βουνά Σέρρος δε Κιμάν
Αρμιάνσκ

thumb|250px|Ισθμός του Περεκόπ.

Το Αρμιάνσκ (ουκρανικά: "Армянськ", ρωσικά: "Армянск", αρμενικά: "Արմյանսկ", κριμαϊκά: "Ermeni Bazar") είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 140 χιλιόμετρα βόρεια της πρωτεύουσας της Κριμαίας, Συμφερόπολης, δίπλα στον ισθμό του Περεκόπ. Το Αρμιάνσκ ιδρύθηκε στις αρχές του 18ου αιώνα από Αρμένιους και Έλληνες, που είχαν έρθει από την κοντινή πόλη Περεκόπ. Το πρώτο όνομα της πόλης ήταν Ερμένι Μπαζάρ (δηλαδή «αρμένικη αγορά» στη γλώσσα των Τατάρων της Κριμαίας).
Φίλιπ Φολτζ

Ο Φίλιπ Φολτζ, (γερμανικά: "Philipp Foltz") (11 May 1805 – 5 August 1877) ήταν Γερμανός ζωγράφος ιστορικών σκηνών, γεννημένος στο Μπίνγκεν. Ήταν μαθητής τού επίσης ζωγράφου πατέρα του Λούντβιχ Φολτζ (Ludwig Foltz). Σπούδασε ζωγραφική στο Μόναχο με καθηγητή τον Κορνέλιους (Cornelius), τον οποίο βοήθησε στις τοιχογραφίες της Γλυπτοθήκης του Μονάχου (Glyptothek). Οι τοιχογραφίες αυτές δεν διασώζονται πλέον λόγω των βομβαρδισμών του κτιρίου κατά τον Β΄ Παγκόσμιο πόλεμο, υπάρχουν όμως σε ασπρόμαυρες φωτογραφίες. Αργότερα, ο Φίλιπ Φολτζ διακόσμησε την αίθουσα Σίλλερ στο νέο Βασιλικό Ανάκτορο. Το έτος 1870 έγινε καθηγητής και αργότερα διευθυντής της Ακαδημίας του Μονάχου.
Γκαρσονιέρα για δέκα

Το Γκαρσονιέρα για δέκα, (ή Γκαρσονιέρα για 10!) είναι μία ελληνική κινηματογραφική ταινία παραγωγής Γκρέκα Φιλμ, του 1981, σε σκηνοθεσία Ντίμη Δαδήρα και σε σενάριο του Λάκη Μιχαηλίδη.

Η ταινία αυτή ήταν από τις λίγες, τις οποίες ο Χρόνης Εξαρχάκος είχε πρωταγωνιστικό ρόλο. Ενώ έχει χαρακτηριστεί ταινία, που προσπαθεί να ισορροπήσει ανάμεσα στον παλιό ελληνικό κινηματογράφο και την αισθητική της δεκαετίας του 1980.
Σάρα Μισέλ Γκέλαρ

Η Σάρα Μισέλ Πρινζ ("Sarah Michelle Prinze", 14 Απριλίου 1977), γνωστή κυρίως ως Σάρα Μισέλ Γκέλαρ, είναι Αμερικανίδα ηθοποιός και παραγωγός. Το 1983 πραγματοποίησε το ντεμπούτο της στην υποκριτική στην τηλεταινία "An Invasion of Privacy" και αργότερα εμφανίστηκε στις τηλεοπτικές σειρές "Spenser: For Hire" και "Crossbow". Η Γκέλαρ έπαιξε τον πρώτο της πρωταγωνιστικό ρόλο το 1992 στη μίνι σειρά "Swans Crossing" και υποδύθηκε πρώτη το ρόλο της Κένταλ Χαρτ στη σαπουνόπερα "All My Children", για την οποία βραβεύτηκε με το Daytime Emmy Καλύτερης Νεαρής Ηθοποιού σε Δραματική Σειρά.

Η Γκέλαρ έγινε γνωστή στα τέλη της δεκαετίας του '90 με τους ρόλους της στις ταινίες τρόμου "Scream 2" (1997) και "Ξέρω τι Κάνατε Πέρυσι το Καλοκαίρι" (I Know What You Did Last Summer, 1997). Υποδύθηκε τη Μπάφι Σάμερς στην τηλεοπτική σειρά "Μπάφι η Βαμπιροφόνισσα" (Buffy the Vampire Slayer, 1997-2003), για την οποία κέρδσιε έξι βραβεία Teen Choice, Βραβείο Saturn και έλαβε υποψηφιότητα για Χρυσή Σφαίρα Α' Γυναικείου Ρόλου - Δραματική Σειρά. Έλαβε επίσης αναγνώριση για τις ερμηνείες της στις ταινίες "Ερωτικά Παιχνίδια" (Cruel Intentions, 1999) και "Scooby-Doo: Ένας Τετράποδος Ήρωας" (Scooby-Doo, 2002).

Μετά το φινάλε της σειρά "Μπάφι", η Γκέλαρ πρωταγωνίστησε στις ταινίες "Scooby-Doo 2: Τα Τέρατα Απελευθερώθηκαν" (Scooby-Doo 2: Monsters Unleashed, 2004), "Η Κατάρα" (The Grudge, 2004) και στη συνέχεια "Η Κατάρα 2" (The Grudge 2, 2006). Τη σεζόν 2011-2012 επέστρεψε στην τηλεόραση με τη σειρά "Ringer". Αυτήν την περίοδο πρωταγωνιστεί στην κωμική σειρά "The Crazy Ones" μαζί με τον Ρόμπιν Γουίλιαμς.
Σουντάκ

Το Σουντάκ (ουκρανικά και ρωσικά: "Судак", κριμαϊκά: "Sudaq") ή η Σουγδιαία (βυζαντινή ονομασία), είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις νοτιοανατολικές ακτές της χερσονήσου της Κριμαίας, στις ακτές της Μαύρης θάλασσας. Απέχει 55 χιλιόμετρα από την Θεοδοσία και 102 χλμ. από την πρωτεύουσα της Κριμαίας, Συμφερόπολη. Το Σουντάκ σήμερα είναι ένα δημοφιλές θέρετρο, με ένα καλοδιατηρημένο γενοβέζικο (γενουατικό) οχυρό.
Ραλφ Μπάερ

Ο Ραλφ Μπάερ (αγγλικά: "Ralph Baer", 8 Μαρτίου 1922 - 6 Δεκεμβρίου 2014) ήταν Γερμανο-Αμερικανός εφευρέτης και μηχανικός, γνωστός για τη σημαντική συνεισφορά του στον τομέα των βιντεοπαιχνιδιών, μεταξύ άλλων για την επινόηση της πρώτης κονσόλας παιχνιδιών στα τέλη της δεκαετίας του '60. Το 2006 τιμήθηκε με το Εθνικό Μετάλλιο Τεχνολογίας και Καινοτομίας των ΗΠΑ για την προσφορά του.
Άινουρ

Οι Άινουρ (Άινου, ο ενικός) (Ainur) είναι δημιουργήματα του Άγγλου συγγραφέα, φιλόλογου, ποιητή και ακαδημαϊκού Τζον Ρόναλντ Ρούελ Τόλκιν, και αναφέρονται στο Σιλμαρίλλιον, σε 2 μικρής έκτασης έργα, το Αϊνουλίνταλε (Ainulindalë) και το Βαλακουέντα (Valaquenta). 

Οι Άινουρ είναι αθάνατες οντότητες, που υπήρξαν πριν τη δημιουργία της γης (Άρντα). Άινουρ ονομάζονται οι 14 Βάλαρ (συν τον Μέλκορ) και οι υπηρέτες τους/βοηθοί τους, οι Μάιαρ.
Ρενέ Κορνέχο

Ο Ρενέ Κορνέχο (René Cornejo Diaz) είναι πολιτικός από το Περού , πρωθυπουργός της χώρας του από το Φεβρουάριο του 2014, μετά την παραίτηση του Σέσαρ Βιγιανουέβα. Είναι ο 5ος πρωθυπουργός του Ογιάντα Ουμάλα, από τότε που ο τελευταίος ανέλαβε πρόεδρος του Περού.
Λίμνη Πανγκιπούγι

Η Λίμνη Πανγκιπούγι (ισπανικά: "Lago Panguipulli") είναι μια από τα «Επτά Λίμνες» στο δήμο Πανγκιπούγι, νότια Χιλή. Η λίμνη είναι παγετώδους προέλευσης. Περικλείεται από τις οροσειρές των Άνδεων, από όλες τις πλευρές εκτός από τη δύση, όπου η πόλη Πανγκιπούγι βρίσκεται στην χιλιανή κεντρική κοιλάδα. Η λίμνη στραγγίζεται από τον ποταμό Ένκο που ρέει νότια, προς τη λίμνη Ρινίουε.
Πόρτο Βένερε

thumb|250px|Άποψη του Πόρτο Βένερε
Το Πόρτο Βένερε (ιταλικά: "Porto Venere", μέχρι το 1991 "Portovenere") είναι δήμος και πόλη στην Λιγουρία, στη βόρεια Ιταλία, που ανήκει στην επαρχία Λα Σπέντζια. Ο δήμος υπολογίζεται ότι το Σεπτέμβριο του 2013 είχε 3764 κατοίκους. Αποτελείται από τα χωριά Πόρτο Βένερε, Φετσάνο και Λε Γκράτσιε και τα νησιά Παλμαρία, Τίνο και Τινέττο, τα οποία βρίσκονται υπεράκρια του Πόρτο Βένερε. Το Πόρτο Βένερε μαζί με τα χωριά του Τσίνκουε Τέρρε αποτελούν μνημείο παγκόσμιας κληρονομιάς της UNESCO από το 1997. Η πόλη κατακτήθηκε από τους Γενοβέζους το 1113. Πάνω από τον οικισμό δεσπόζει το κάστρο των Ντόρια, το οποίο χρονολογείται από 12ο-16ο αιώνα μ.Χ.
Εθνική Σοσιαλιστική Πατριωτική Οργάνωση

Η Εθνική Σοσιαλιστική Πατριωτική Οργάνωση ή Εθνικοσοσιαλιστική Πατριωτική Οργάνωση ή Ελληνική Σοσιαλιστική Πατριωτική Οργάνωση ή απλά ΕΣΠΟ ήταν μια εθνικοσοσιαλιστική και φασιστική οργάνωση στην περίοδο της τριπλής Κατοχής. Υπέστη συντριπτικό πλήγμα από το σαμποτάζ της αντιστασιακής οργάνωσης ΠΕΑΝ με την ανατίναξη των κεντρικών γραφείων της στην γωνία Γλάδστωνος και Πατησίων τον Σεπτέμβριο του 1942.
Smoke on the Water / Child in Time / Woman from Tokyo

Το Smoke on the Water / Child in Time / Woman from Tokyo είναι EP σινγκλ του βρετανικού χαρντ ροκ συγκροτήματος Deep Purple, το οποίο κυκλοφόρησε τον Μάρτιο του 1977 στην Ευρώπη, εκτός της Ιταλίας που εκδόθηκε δύο μήνες αργότερα. Το σινγκλ αυτό επανεκδόθηκε τον Φεβρουάριο του 1985 μετά την επανένωση της δεύτερης γραμμής μελών του συγκροτήματος, μέσω της "Harvest Records".

Οι ηχογραφήσεις τις οποίες περιλαμβάνει είναι στούντιο εκτελέσεις από τους δίσκους ""Machine Head", "Deep Purple in Rock" και "Who Do We Think We Are"".

Το σινγκλ γνώρισε εμπορική επιτυχία, αφού σκαρφάλωσε στο # 21 των τσαρτ της πατρίδας τους.
Ετιέν Ντεμαρτό

Ο Ετιέν Ντεμαρτό ("Étienne Desmarteau", 4 Φεβρουαρίου 1873 - 29 Οκτωβρίου 1905) ήταν Καναδός αθλητής, νικητής στο αγώνισμα της ρίψης βαρών στους Θερινούς Ολυμπιακούς Αγώνες του 1904.
The End

Το "The End" είναι το ενδέκατο και τελευταίο κομμάτι του δίσκου "The Doors" του αμερικάνικού ροκ συγκροτήματος The Doors, το οποίο κυκλοφόρησε τον Ιανουάριο του 1967 από τη δισκογραφική εταιρεία "Elektra Records". Είναι ένα από τα μεγαλύτερα, σε χρονική διάρκεια κομμάτια που ηχογράφησε το συγκρότημα αφού αγγίζει τα δώδεκα λεπτά. 

Το κομμάτι ψηφίστηκε στη "336η θέση" στην λίστα με τα "500 καλύτερα τραγούδια όλων των εποχών" του περιοδικού "Rolling Stone".
Κοάτι

Τα Κοάτι, προφέρεται στα ισπανικά: Κοατί (Coatí), γένη "Νάσουα" και "Νασουέλλα", επίσης γνωστά ως κοατιμούντι, Βραζιλιανό άαρντβαρκ, Μεξικάνικα "τεχόν, " "τσολούγο, " or "μονκούν, "χοιρόρρινο κουν, και με άλλα ονόματα, είναι μέλη της οικογένειας των ρακούν (Προκυνίδες). Είναι ημερόβια θηλαστικά που απαντώνται στην Νότια Αμερική, την Κεντρική Αμερική, και την νοτιοδυτική Βόρεια Αμερική. Ο όρος φέρεται toνα παράγεται από την Τουπική γλώσσα (Βραζιλία).
Σάιμον Κερκ

Ο Σάιμον Κερκ ("αγγλ. πλήρες όνομα Simon Frederick St. George Kirke", 28 Ιουλίου 1949) είναι Άγγλος μουσικός γνωστός ως ντράμερ των συγκροτημάτων Free και Bad Company.
Άλτες Μουζέουμ

Το Άλτες Μουζέουμ (γερμανικά για το Παλαιό Μουσείο) είναι μουσείο διεθνούς φήμης στο Νησί των Μουσείων του Βερολίνου. Από το 1966, οπότε έγιναν έργα συντήρησης, στεγάζει την "Antikensammlung" (αρχαιολογική συλλογή) στα Κρατικά Μουσεία του Βερολίνου. Το μουσείο χτίστηκε ανάμεσα στο 1823 και στο 1830 από τον αρχιτέκτονα Καρλ Φρίντιχ Σίνκελ και είναι νεοκλασικού ρυθμού. Αρχικός σκοπός του ήταν να στεγάσει τη συλλογή τέχνης της βασιλικής οικογένειας της Πρωσσίας. Ως το 1845 αποκαλούνταν "Königliches Museum" (Βασιλικό Μουσείο). Το 1999 ανακηρύχθηκε από την UNESCO Μνημείο Παγκόσμιας Κληρονομιάς.
Ρίντλεϊ Σκοτ

Ο Σερ Ρίντλεϊ Σκοτ (αγγλικά: Sir Ridley Scott, γέννηση: 30 Νοεμβρίου 1937) είναι Άγγλος σκηνοθέτης και παραγωγός. Μετά την επιτυχία της ταινίας "Άλιεν" (1979), οι πιο γνωστές του ταινίες είναι η νεο-νουάρ ταινία επιστημονικής φαντασίας "Blade Runner" (1982), το εγκληματικό δράμα "Θέλμα & Λουίζ" (1991), το ιστορικό δράμα βραβευμένο με Όσκαρ Καλύτερης Ταινίας "Μονομάχος" (2000), η πολεμική ταινία "Μαύρο Γεράκι: Η Κατάρριψη" (2001), το εγκληματικό θρίλερ "Hannibal" (2001), η βιογραφική ταινία το δράμα "Επαγγελματίες Απατεώνες" (2003), η δραματική ταινία δράσης "Το Βασίλειο των Ουρανών" (2005), η βιογραφική ταινία "American Gangster" (2007), η ταινία επιστημονικής φαντασίας "Προμηθέας" (2012), το δραματικό θρίλερ "Ο Συνήγορος" (2013) και η ταινία επιστημονικής φαντασίας "The Martian" (2015).

Ο Σκοτ είναι γνωστός για το ατμοσφαιρικό, πολύ συγκεντρωμένο οπτικό του ύφος, το οποίο έχει επηρεάσει πολλούς σκηνοθέτες. Έχει λάβει τρεις υποψηφιότητες για Όσκαρ Σκηνοθεσίας ("Θέλμα & Λουίζ", "Μονομάχος" και "Μαύρο Γεράκι: Η Κατάρριψη"), δύο για Χρυσή Σφαίρα και δύο για BAFTA. Το 2003, ο Σκοτ χρίστηκε ιππότης από τη Βασίλισσα Ελισάβετ ΙΙ στο Μπάκιγχαμ για τη συνεισφορά του στη βρετανική κινηματογραφική βιομηχανία. Είναι ο μεγαλύτερος αδερφός του Τόνι Σκοτ που πέθανε το 2012.
Σάλβα Νατελασβίλι

Ο Σάλβα Νατελασβίλι (შალვა ნათელაშვილი, γενν. 17 Φεβρουαρίου 1958) είναι πρόεδρος και ιδρυτής του Εργατικού Κόμματος της Γεωργίας, γνωστός για το λαϊκισμό και τις επικρίσεις του έναντι του πρώην προέδρου της Γεωργίας Μιχαήλ Σαακασβίλι. Είναι παντρεμένος και έχει 2 παιδιά.

Γεννημένος στη βόρεια ορεινή πόλη Dusheti, ο Shalva Natelashvili αποφοίτησε από τη Νομική από την Τιφλίδα State University και συνέχισε μεταπτυχιακές μελέτη της Διπλωματικής Ακαδημίας του Υπουργείου Εξωτερικών της Σοβιετικής Ένωσης. Αφού εργάστηκε στο Γραφείο του Γενικού Εισαγγελέα, έγινε βουλευτής το 1992 και παρέμεινε στο Κοινοβούλιο έως το 1999. Ήταν μεταξύ της ομάδας των βουλευτών που συμμετείχαν στην ανάπτυξη του Συντάγματος της Γεωργίας. Το 1995 ίδρυσε το γεωργιανό Εργατικό Κόμμα, το οποίο σταδιακά μετατράπηκε σε Έντουαρντ Σεβαρντνάτζε σημαντική δύναμη της αντιπολίτευσης, και τώρα λειτουργεί ως πρόεδρος του κόμματος. Υποστήριξε Σεβαρντνάτζε κυβέρνηση κατά τη διάρκεια του 2003 Επανάσταση των Ρόδων, ωστόσο, και αργότερα ήταν ένθερμος αντίπαλος του προέδρου Μιχαήλ.
Καραμανία

Σύμφωνα με τον Σερ Φράνσις Μποφόρ, Καραμανία ήταν το όνομα της νότιας (μεσογειακής) ακτής της Ανατολίας στα τέλη του 19ου αιώνα. Το όνομα επίσης μπορεί να αναφέρεται στην ευρύτερη ανατολικό-κεντρική περιοχή της Ανατολίας, το όνομα της οποίας αντανακλάται στο όνομα της σύγχρονης πόλης Καραμάν. Το όνομα αυτό επίσης είναι συνώνυμο των ονομάτων της Επαρχίας Καραμάν της Τουκίας, του ιστορικού βιλαετιού Καραμάν της Οθωμανικής Αυτοκρατορίας, της μεσαιωνικής τουρκικής δυναστείας των Καραμανίδων, και του κράτους εκείνης της περιοχής, και των Καραμανλήδων, τουρκόφωνης χριστιανικής ορθόδοξης ομάδας με καταγωγή από την περιοχή.
Σάντρα Ο

Η Σάντρα Ο ("Sandra Miju Oh", 20 Ιουλίου 1971) είναι Καναδή ηθοποιός. Είναι περισσότερο γνωστή για τον ρόλο της ως Γιατρός Κριστίνα Γιανγκ (Dr. Cristina Yang) στην ιατρική δραματική τηλεοπτική σειρά του ABC, "Grey's Anatomy", για το οποίο έχει κερδίσει Χρυσή Σφαίρα και Βραβείο του Σωματίου Ηθοποιών. Έχει επίσης παίξει αξιοσημείωτους ρόλους στις ταινίες "Under the Tuscan Sun" και "Sideways", και ως δευτερεύον ρόλος στη σειρά του HBO "Arli$$". Άλλες ταινίες στις οποίες συμμετείχε περιλαμβάνουν τις "The Night Listener", "Blindness" και "Rabbit Hole". Η δουλειά της στη σειρά "Grey's Anatomy" της χάρισε πέντε υποψηφιότητες για Έμμυ στην κατηγορία "Καλύτερος δεύτερος ρόλος σε δραματική σειρά".
Γκερέν Ζιλ

Ο Γκερέν Ζιλ ήταν Γάλλος γλύπτης. Γεννήθηκε το 1606 στο Παρίσι και απεβίωσε το 1678 στην ίδια πόλη. Σημαντικά έργα του θεωρούνται: ο τάφος του Ερρίκου των Βουρβόνων και ο τάφος του Δούκα Ντε Λα Βιεβίλ.
Οκτωνιά

Η Οκτωνιά είναι ημιορεινό χωριό του ∆ήµου Κύµης - Αλιβερίου, το οποίο βρίσκεται στην κέντρο-ανατολική Εύβοια, στην κάτω πλευρά του κόλπου της Κύμης. Το χωριό αποτελείται από τέσσερις συνοικίες, τα Αλώνια, το Πανωχώρι, το Κατωχώρι και την Παναγιά ενώ στην έκταση του συμπεριλαμβάνεται αρκετά μεγάλη παράκτια ζώνη. Απέχει περίπου 2½ ώρες (145 χλμ) από την Αθήνα και αποτελεί προορισμό τόσο για χειμερινή όσο και για θερινή αναψυχή. Έχει πληθυσμό 455 κατοίκους σύμφωνα με την απογραφή του 2011. 

Με τους παραλιακούς οικισµούς Άγιος Μερκούριος και Μουρτερή συναποτελούν την Τοπική Κοινότητα Οκτωνιάς, συνολικού πληθυσμού 650 κατοίκων.
Νεοβυζαντινή Οκτώηχος

Οκτώηχος, ή Οκτάηχος, ή Οκταηχία (Διεθνώς: Octoechos, Προφορά: Oktōēchos, Νέα Ελληνικά: Οκταηχία, Αρχαία Ελληνικά: Ὀκτώηχος → από το ὀκτώ + ἦχος, Σλάβικα: Октоихъ "Οκτώηχ" → από το Окто "οκτώ" + ихъ "ήχος", ή Осмогласникъ "Οσμογκλάσνικ" → από το о́семь "οκτώ" + гласъ "φωνή") είναι το όνομα του μουσικού συστήματος των οκτώ ήχων που χρησιμοποιείται για την σύνθεση εκκλησιαστικών ψαλμών στη Βυζαντινή, Συριακή, Κοπτική, Αρμενική, Λατινική και Σλαβική εκκλησία. Σε μια τροποποιημένη μορφή της η Οκτώηχος εξακολουθεί να θεωρείται ως το θεμέλιο της παράδοσης των μονοφωνικών Ορθόδοξων ψαλμωδιών, και σήμερα είναι γνωστή ως Νεοβυζαντινή Οκτώηχος, η οποία εντάσσεται χρονικά από τον 19ο αιώνα και εντεύθεν.

300px|μικρογραφία|Η Πατριαρχική Μεγάλη του Γένους Σχολή στο Φανάρι, Κωνσταντινούπολη
Από την άποψη των Φαναριωτών, η αναδιατύπωση της Οκτωήχου και των "μελών" της, σύμφωνα με τη «νέα μέθοδο» δεν ήταν ούτε η απλούστευση της βυζαντινής παράδοσης ούτε μια προσαρμογή στη Δυτική τονικότητα και των μεθόδων του επταφωνικού σολφέζ, που βασιζόταν σε ένα μόνο τονικό σύστημα (σύστημα κατὰ ἑπταφωνίαν). Ακριβώς το αντίθετο, ως μια καθολική προσέγγιση στη μουσική παράδοση της Μεσογείου, ήταν μάλλον βασισμένη στην ενοποιητική δύναμη της ψαλτικής τέχνης και της Παπαδικής, που μπορούν να αναχθούν στην Αγιοπολίτικη Οκτώηχο και τις ανταλλαγές της με την Ανατολίτικη μουσική παράδοση εδώ και περισσότερο από χίλια χρόνια.

Ως εκ τούτου, είναι επακόλουθο να διαχωριστεί η παρουσίαση της τελευταίας αυτής περιόδου στο επταφωνικό θεμέλιο της ("Μέγα Θεωρητικόν" του Χρύσανθου) και στο θεωρητικό διαχωρισμό της χρήσης της σύγχρονης βυζαντινής σημειογραφίας σε "εξωτερική" (που αφορά την εκλαΐκευση και την προσαρμογή σε άλλες μουσικές παραδόσεις της Ευρώπης, συμπεριλαμβανομένης και της Μεσογείου, της παραδοσιακής μακάμ των Αράβων και των Σεφαρδιτών, συμπεριλαμβανομένων και εκείνων της «tubū'» της Ανδαλουσίας, της «dastgah» της Περσίας, και πολλές ακόμα τοπικές παραδόσεις) και "εσωτερική" (που αφορά τη δική της Βυζαντινή παράδοση, κληρονομιά των Συρίων και των Αρμενίων). Στην πράξη, δεν υπήρξε ποτέ μια τέτοια διαφορά μεταξύ των Ρωμαίων μουσικών, οι ανταλλαγές ήταν μάλλον απαραίτητες για τον εκ νέου ορισμό της Βυζαντινής ψαλτικής και των "μελών" της, σύμφωνα με τα παραδοσιακά βιβλία ψαλτικής από τους εκπαιδευτικούς της «Νέας Μουσικής Σχολής του Πατριαρχείου».
Μεγάλη Οδός του Πέραν

Η Μεγάλη Οδός του Πέραν|thumb|right|250px
Η στοά των λουλουδιών Cité de Péra|thumb|right|250px
Η Μεγάλη Οδός του Πέραν είναι μία από τις πιο ξακουστές οδούς στην Κωνσταντινούπολη. Στα τουρκικά λέγεται Ιστικλάλ Τζαντεσί ("İstiklâl Caddesi"). Βρίσκεται στην ιστορική περιοχή του Πέραν ("Beyoğlu") και καθημερινά την διασχίζουν χιλιάδες επισκέπτες, είναι ένας δρόμος με μήκος περίπου 3 χιλιόμετρα γεμάτος με εμπορικά καταστήματα.

Η οδός του Πέραν αρχίζει από την πλατεία Ταξίμ, στο κέντρο της Κωνσταντινούπολης και φτάνει μέχρι τον Γαλατά. Τη σημερινή της μορφή την πήρε στα τέλη του 19ου, αρχές του 20ου αιώνα, όταν και οικοδομήθηκαν κτήρια σε νεοκλασικό ρυθμό. 

Κατά μήκος της οδού υπάρχουν πλήθος ιστορικών κτηρίων. Στην πλατεία Ταξίμ υπάρχει η εκκλησία της Αγίας Τριάδας. Το Σισμανόγλειο Μέγαρο, που ανήκει στο ελληνικό προξενείο, είναι ένα μεγαλοπρεπές κτήριο του 19ου αιώνα, αποτελεί την ελληνική προξενική κατοικία και στεγάζει πολλές πολιτιστικές και εκπαιδευτικές δραστηριότητες. Η στοά των λουλουδιών (τουρκ. Τσιτζέκ Πασάτζι "Çiçek Pasajı") ή στοά Χρηστάκη, γνωστή ως Cité de Péra, είναι το κτήριο που οικοδομήθηκε το 1876 από τον Χρηστάκη Ζωγράφο. Το Λύκειο του Γαλατά είναι ένα από τα παλαιότερα εκπαιδευτικά ιδρύματα στην Πόλη. Η καθολική εκκλησία του Αγίου Αντωνίου της Πάντοβα που οικοδομήθηκε το 1906. Στην πλατεία Τούνελ, όπου τελειώνει η οδός του Πέραν, υπάρχει ο ομώνυμος σταθμός του ιστορικού υπόγειου σιδηρόδρομου της Κωνσταντινούπολης (1875) που έχει μήκος μόλις 1,5 χλμ. και καταλήγει στην πάνω πλευρά του Κερατίου κόλπου.

Από την Οδό του Πέραν άρχισε το Σεπτέμβριο του 1955 η οργανωμένη επίθεση, τα ονομαζόμενα Σεπτεμβριανά, του τουρκικού όχλου κατά των περιουσιών των Ελλήνων, που λεηλάτησε και πυρπόλησε ελληνικές ιδιοκτησίες στην Κωνσταντινούπολη. Πολλά σπίτια στην οδό του Πέρα είναι ακόμη εγκαταλελειμμένα λόγω του ιδιαίτερου νομικού καθεστώτος που ισχύει.
Γενισέι

Ο Γενισέι (ρωσικά: Енисе́й), γνωστός στα ελληνικά και ως "Ιενεσέης", είναι ποταμός της κεντρικής Ρωσίας και αποτελεί το μεγαλύτερο ποτάμιο σύστημα που εκβάλλει στον Αρκτικό ωκεανό. Ο ποταμός πηγάζει από τη Μογγολία και ακολουθώντας πορεία προς το βορρά, μεγαλώνοντας καθώς δέχεται τα νερά πολυάριθμων παραποτάμων, εκβάλλει στο κόλπο Γενισέι, στη θάλασσα Κάρα, αποστραγγίζοντας μεγάλο τμήμα της κεντρικής Σιβηρίας. Μεγάλοι παραπόταμοι του Γενισέι είναι ο Ανγκαρά, ο μέσος και ο Κάτω Τουνγκούσκα. Η Βαϊκάλη εκρέει στον Ανγκαρά. Η μακρύτερη ποτάμια οδός είναι αυτή του Γενισέι-Ανγκαρά-Σελενγκά-Ίντερ με μήκος 5.539 χιλιόμετρα. Η λεκάνη απορροής του έχει έκταση 2.580.000 τετραγωνικά χιλιόμετρα. Ο ποταμός είναι πλωτός για φορτηγίδες όταν δεν είναι παγωμένος. Ο ποταμός διασχίζει την τάιγκα και την αρκτική τούνδρα.
Πύργος του Λεάνδρου

Ο Πύργος του Λεάνδρου ή «Πύργος της Κόρης» (στα τουρκικά "Kız Kulesi") βρίσκεται πάνω σε νησάκι στη νότια είσοδο του Βοσπόρου, 200 μέτρα από την ασιατική ακτή της Χρυσοπόλεως στην Κωνσταντινούπολη.

Χτίστηκε από τον αυτοκράτορα του Βυζαντίου Μανουήλ Α΄ τον Κομνηνό (1143-1180) για να εμποδίζει, με αλυσίδα που έφτανε μέχρι τον απέναντι πύργο των Μαγγάνων στην ακτή του Γαλατά, την είσοδο στον Κεράτιο κόλπο. Καταστράφηκε το 1509 από σεισμό και το 1719 από πυρκαγιά, αλλά πάντα τον ανοικοδομούσαν. Στους Βυζαντινούς ήταν γνωστός με το όνομα Άρκλα. Αργότερα, ονομάστηκε λανθασμένα από τους Ευρωπαίους «Πύργος του Λέανδρου», επειδή συνέδεσαν το όνομα του με τον μύθο της Ηρούς και του Λέανδρου, που αναφέρεται όμως στην περιοχή του Ελλησπόντου. Η σημερινή του ονομασία ως «Πύργος της Κόρης» προέρχεται από αυτή την εκδοχή.
Γέλοουναϊφ

right|250px|thumb|Κοιτάζοντας βόρεια, το Γέλοουναϊφ
Το Γέλοουναϊφ ή Γέλλοουναϊφ (αγγλικά: "Yellowknife", δηλ. "Κίτρινο μαχαίρι") είναι πόλη του Καναδά, πρωτεύουσα και μεγαλύτερη πόλη του Ομοσπονδιακού εδάφους των Βορειοδυτικών Εδαφών. Έχει πληθυσμό 19.569 κατοίκων (απογραφή 2016). Βρίσκεται στη βόρεια ακτή της Μεγάλης Λίμνης των Σκλάβων, περίπου 400 χιλιόμετρα νότια του Αρκτικού Κύκλου, στη δυτική πλευρά του κόλπου του Γέλοουναϊφ κοντά στην έξοδο του ποταμού Γέλοουναϊφ. Το Γέλοουναϊφ πήρε το όνομά του από μια τοπική φυλή, τους Ντενέ, κάποτε γνωστοί ως «Ινδιάνοι του Χαλκού» ή «Ινδιάνοι του Γέλοουναϊφ» (τώρα αναφέρονται τοπικά ως Yellowknife's Dene), οι οποίοι έφτιαχναν εργαλεία φτιαγμένα από τις καταθέσεις του χαλκού κοντά στην Αρκτική ακτή.

Ο οικισμός του Γέλοουναϊφ θεωρείται ότι ιδρύθηκε το 1934, μετά από τα κοιτάσματα χρυσού που βρέθηκαν στην περιοχή, αν και τα πρώτα στοιχεία μιας εμπορικής κοινότητας δεν εμφανίζονται μέχρι το 1936. Το Γέλοουναϊφ σύντομα έγινε το κέντρο της οικονομικής δραστηριότητας στα Βορειοδυτικά Εδάφη, και έγινε η πρωτεύουσα των βορειοδυτικών εδαφών το 1967. Καθώς η παραγωγή χρυσού άρχισε να φθίνει, η πόλη άρχισε να αλλάζει και από το να είναι μια πόλη ορυχείων να γίνεται ένα κέντρο κρατικών υπηρεσιών στη δεκαετία του 1980. Ωστόσο, με την ανακάλυψη διαμαντιών βόρεια του Γέλοουναϊφ το 1991, αυτή η στροφή έχει αρχίσει να αντιστρέφεται.
Νεϊγί-συρ-Σεν

Το Νεϊγί-συρ-Σεν (γαλλικά: "Neuilly-sur-Seine") είναι γαλλική κοινότητα η οποία βρίσκεται στο νομό των Ω-ντε-Σεν στη περιοχή της Ιλ-ντε-Φρανς. Συνορεύει με την πόλη του Παρισιού στα βορειοδυτικά, στη δεξιά όχθη του Σηκουάνα. Συνθηματικό της πόλης είναι η φράση "", η οποία μπορεί να μεταφραστεί ως « Ήδη λαμπρή από το παρελθόν της, κάθε μέρα και περαιτέρω αναπτυσσόμενη ».

Το Νεϊγί-συρ-Σεν είναι μία από τις γαλλικές κοινότητες με το υψηλότερο μέσο εισόδημα ανά κάτοικο: το 2010, το μέσο εισόδημα ανά νοικοκυριό ήταν της τάξεως των 55.786 €, κάτι που τοποθετούσε την κοινότητα στην 92η θέση ανάμεσα σε συνολικά 31.525 κοινότητες με περισσότερα από 39 νοικοκυριά στη μητροπολιτική περιοχή και στη 1η θέση μεταξύ των συνολικά 129 κοινοτήτων με περισσότερα από 20.000 νοικοκυριά.
Φραντσέσκο Ρεντζέττι

Ο Φραντσέσκο Ρεντζέττι (Francesco Renzetti), γεννημένος στις 22 Ιανουαρίου 1988 στο Μονακό είναι Ιταλός ποδοσφαιριστής. Αγωνίζεται ως δεξί μπακ για λογαριασμό της Τσεζένα.
Θάλασσα της Νότιας Κίνας

thumb|255px|Η θέση της Θάλασσας
Η Θάλασσα της Νότιας Κίνας ή Νότια Σινική Θάλασσα είναι θάλασσα του δυτικού Ειρηνικού ωκεανού και περιλαμβάνει μια περιοχή από τη Σιγκαπούρη και τα στενά της Μαλάκας μέχρι τα στενά της Ταϊβάν, με έκταση περίπου 3,5 εκατομμύρια τετραγωνικά χιλιόμετρα. Περίπου το 1/3 της παγκόσμιας ναυσιπλοΐας διέρχεται από τα νερά της, ενώ θεωρείται ότι κάτω από τον πυθμένα της βρίσκονται τεράστιες ποσότητες πετρελαίου και φυσικού αερίου.
Ο όνος του Μπουριντάν

Ο όνος του Μπουριντάν είναι ένα παροιμιώδες επιχείρημα του γαϊδάρου που πεθαίνει από πείνα, όντας ανίκανος να επιλέξει ανάμεσα σε δύο σωρούς από άχυρο της αυτής ποσότητας και της ίδιας ποιότητας. Απ' την στιγμή που ο γάιδαρος στέκεται στη μέση δύο απαράλλαχτων σωρών από άχυρο και δεν υπάρχει τίποτα για να τον προδιαθέσει προς οποιοδήποτε σωρό, δεν δύναται να αποφασίσει ποιον θα προσεγγίσει. Ο όνος του Μπουριντάν συχνά χρησιμοποιείται ως επιχείρημα κατά της αιτιοκρατίας.

Αν και ο Ζαν Μπουριντάν (Γάλλος σχολαστικός φιλόσοφος που έζησε στο πρώτο ήμισυ του 14ου αιώνα) δεν κάνει καμία μνεία στο εν λόγω περιστατικό, του αποδόθηκε εσφαλμένα, προφανώς γιατί απασχολήθηκε κατά κόρον με το ζήτημα της ελεύθερης επιλογής στην ανθρώπινη βούληση και το αυτεξούσιο της αδιαφορίας.
Ελληνικές αυτοδιοικητικές εκλογές 2014

Οι Ελληνικές αυτοδιοικητικές εκλογές 2014, ή εναλλακτικά ελληνικές Δημοτικές και Περιφερειακές εκλογές του 2014, διεξήχθησαν την Κυριακή 18 Μαΐου 2014 και οι επαναληπτικές εκλογές πραγματοποιήθηκαν την Κυριακή 25 Μαΐου 2014. Η θητεία των εκλεγμένων μελών ορίστηκε από την 1η Σεπτεμβρίου 2014 μέχρι την 31η Αυγούστου 2019. Η Ελληνική Τοπική Αυτοδιοίκηση περιλαμβάνει 13 περιφέρειες και 325 δήμους. Σε 3 δήμους έγιναν επαναληπτικές εκλογές στις 30 Νοεμβρίου, έπειτα από απόφαση των Διοικητικών Πρωτοδικείων Αθηνών και Πειραιώς.

Στις περιφερειακές εκλογές, από τον πρώτο γύρο εξελέγη περιφερειάρχης μόνο στην Περιφέρεια Ηπείρου, ενώ στις υπόλοιπες το αποτέλεσμα κρίθηκε στον δεύτερο γύρο. Η Νέα Δημοκρατία έλαβε 24,79% και κέρδισε σε 6 περιφέρειες (στις Περιφέρειες Θεσσαλίας, Αν. Μακεδονίας & Θράκης, Πελοποννήσου, Στερεάς Ελλάδας, Νοτίου Αιγαίου και Βορείου Αιγαίου), ενώ ο ΣΥΡΙΖΑ με πανελλαδικο ποσοστό 26,23% πρώτευσε στην Περιφέρεια Αττικής και στην Περιφέρεια Ιονίων Νήσων.

Κατα σειρά με πανελλαδικό ποσοστό τα κόμματα:

*ΣΥΡΙΖΑ 26,23% 2 Περιφέρειες
*ΝΔ 24,79% 6 περιφέρειες
*ΧΑ 9,76% 0 περιφέρειες
*ΠΑΣΟΚ 7,34% 0 περιφέρειες
*ΚΚΕ 5,89% 0 περιφέρειες
*ΑΝΕΛ 4,41% 0 περιφέρειες
*ΑΝΤΑΡΣΥΑ 0,44% 0 περιφέρειες

Στις δημοτικές εκλογές, που έγιναν επίσης σε δύο γύρους, εξελέγησαν δήμαρχοι από τον πρώτο γύρο σε περισσότερους από 100 δήμους της χώρας. Στους μεγάλους δήμους έγιναν επανεκλογές. Έτσι, ο Γιώργος Καμίνης επανεκλέχθηκε στην Αθήνα και ο Γιάννης Μπουτάρης στη Θεσσαλονίκη, ενώ στον Πειραιά επικράτησε ο Γιάννης Μώραλης.

Η συμμετοχή σε αυτές τις αυτοδιοικητικές εκλογές δεν ήταν υψηλή σε αρκετά μέρη της χώρας. Στο Βελβεντό η αποχή του πρώτου γύρου ήταν της τάξεως του 72%.

Στη Θεσσαλονίκη ταυτόχρονα με τον πρώτο γύρο των εκλογών, διεξήχθη και δημοψήφισμα για το νερό, στο οποίο οι ψηφοφόροι τάχθηκαν κατά της ιδιωτικοποίησης της ΕΥΑΘ, σε ποσοστό 98%.
Κάμπια

μικρογραφία|Kάμπια
Κάμπια ονομάζεται η προνύμφη των Λεπιδοπτέρων Εντόμων, στάδιο που προηγείται της χρυσαλίδας και της πεταλούδας. Ο όρος αναφέρεται επίσης στις προνύμφες ορισμένων Υμενοπτέρων και Μηκοπτέρων. Το σώμα της κάμπιας είναι μαλακό, κυλινδρικό και επίμηκες, σκεπασμένο συχνά με χνούδι με έντονα χρώματα. Έχει 6 ζεύγη κοντών θωρακικών ποδιών, αρκετά κοιλιακά ψευδοπόδια και κοντές κεραίες. Με το μασητικό όργανο στην περιοχή του στόματος, η κάμπια τρώει με λαιμαργία φύλλα, συνήθως ενός συγκεκριμένου φυτού, και μπορεί να καταστρέψει τις καλλιέργειες. Ζει μοναχικώς μέχρι να κλειστεί στο κουκούλι, όπου θα μεταμορφωθεί σε χρυσαλλίδα. Λανθασμένη είναι η αντίληψη ότι πρόκειται για σκώληκες π.χ. μεταξοσκώληκας. Μία λεπτομερής εξέταση αποδεικνύει ότι είναι έντομα.